Grasse

Grasse er en by og kommune i departementet Alpes-Maritimes i regionen Provence-Alpes-Côte d'Azur sørøst i Frankrike. Grasse ligger 17 kilometer nord for Cannes ved Côte d'Azur.

Byen har i århundrer vært hovedby for landets parfymeindustri sammen med Paris og Montpellier.

Historie 
Byen ble grunnlagt av romerne og ble i tidlig middelalder en egen liten republikk som levde av lær- og oljeeksport. Man tror at bynavnet kommer av dette. "Gras" betyr fet/fett på fransk. I 1226 ble byen en del av Provence som den gangen var en egen stat, og en del av Frankrike på 1500-tallet. Grasse har alltid vært et handelssenter, men fra 1500-tallet var det parfymen som ble den viktigste næringen i området. På 1700-tallet begynte man også å eksportere parfyme til resten av kontinentet. På 1800-tallet brukte dronning Victoria byen mye som feriested. I dag besøker prins Charles stedet ofte og har blant annet holdt utstillinger i London av akvarellene han har malt her.

Geografi 
Selve byen er "strødd" utover småfjell og daler, gamlebyen ligger i en egen skråning og ligner egentlig litt på en italiensk småby med smug og trapper de fleste steder.

N85, mer kjent som Route Napoléon går igjennom Grasse. Den begynner ved kysten i Cannes og går nordover til Castellane og Digne-les-Bains.

Severdigheter 
 Musée International de la Parfumerie
 Musée Provençal du Costume et du Bijou
 Villa Musée Fragonard
 Cathédrale Notre Dame du Puy

Tilstelninger 
Det er to store tilstelninger av betydelig størrelse som hvert år avvikles i Grasse:
 Exporose du Fleur i mai.
 La Jasminade, den første helgen i august.

Befolkningsutvikling 
Antall innbyggere i kommunen Grasse

Referanser

Eksterne lenker 
 
 Kommunedata INSEE

Kommuner i Alpes-Maritimes